Skijalište
<s>Skijalište je ime za mjesto gdje se nalaze staze za alpsko skijanje, snoubording i druge zimske sportove.</s>

<s>U Evropi se skijalištem zove i grad ili selo u planini gdje se skijaški tereni nalaze, oni su ujedno i turistički centri sa svim pratećim objektima za udoban smještaj gostiju, kao što su hoteli, restorani, servisi za iznajmljivanje opreme, a sami tereni u planini premreženi su čitavim lancem žičara.</s>

<s>Za razliku od tog skijališta u Sjevernoj Americi su najčešće udaljena od gradova, pa se izraz skijalište koristi samo za skijaški resort, najčešće izgrađen samo za tu svrhu, koji također ima i prateće objekte.</s>

<s>Historija i karakteristike</s>

<s>Kako se skijanje počelo prakticirati tek od kraja 19. i početkom 20. vijeka po alpskim planinama Centralne Evrope, tako su i prva skijališta bile su blage prirodne padine planina koje bi sami skijaši utabali radi lakšeg spusta.</s>

<s>Ispočetka su se prvi skijaši morali nakon svakog spusta, nanovo uspinjati uz brdo, pa je to ograničavalo broj spuštanja, a bilo je i prilično naporno, tako da je u to vrijeme skijaša bilo malo, a uređenih skijališta još i manje.</s><s>Za njih su se odabirala ona mjesta po planinama koja su po svojoj konfiguraciji bila idealna, i nije ih bilo potrebno preuređivati nekim građevinskim radovima.</s>

<s>Veliki doprinos popularnosti skijanja donio je izum i izgradnja prvih žičara tokom 1930-ih.</s><s>Od tad alpsko skijanje postaje sve popularnije, najprije u Evropi i Sjevernoj Americi, a nakon tog i po Australiji, Novom Zelandu, Čileu, Argentini i Japanu.</s>

<s>Kako je Sloveniji postojala tradicija skijaškog trčanja još od 17. vijeka, tako se i u njoj razvilo alpsko skijanje u tom vremenu, kao i u Grčkoj, Portugalu, Libanonu, Turskoj i Iranu nešto kasnije.</s>

<s>Tad su i nastala prva uređena skijališta Davos, St.</s><s>Moritz, Kitzbühel, Chamonix-Mont-Blanc, Garmisch-Partenkirchen, Megève, Val Gardena.</s>

<s>Prva skijaška natjecanja za muškarce organizirana su početkom 1930-ih, a za žene tek 1950-ih,</s>

<s>Nakon 1970-ih otpočeo je pravi bum popularnosti skijanja, poboljšanjem skijaške i prateće opreme (gusjeničari za pripremu staza) i izgradnjom brojnih novih skijališta na mjestima koja su se prije činila potpuno nedostupnima</s>

<s>Tako da danas postoji oko 5146 skijališta širom svijeta od Evrope, Sjeverne i Južne Amerike, Azije, Australije i Oceanije do Afrike.</s>

<s>Najveće od njih je Les Trois Vallées (Val Thorens/Les Menuires/Méribel/Courchevel) u Francuskoj koje ima 600 km staza.</s><s>Najveće sjevernoameričko ima 290, južnoameričko 120, azijska i australska imaju po 100, a najveće afričko samo 20 km staza.</s>

<s>Najviše skijalište na svijetu nalazi se kod kineskog Lijianga u masivu Yulong Xueshan na visini od 4700 m, najviše američko Breckenridge ima 3914 m, a najviše evropsko Zermatt 3899.</s>

<s>Izvori</s>

<s>Vanjske veze</s>

<s>Skijališta na portalu Skiresort Service International GmbH</s>

<s>Turizam</s>

